Spørgsmål: Hejsa Jeg står desværre med en skadet hest, som skal genoptrænes på hård bund i længere tid, startende med gåture. Og så kom jeg i tanke om at kører med ham linier, for ikke bare at dalre afsted med ham i grime og snor. Er der nogle der har prøvet det, og kan anbefale/ikke anbefale dette ? Er der nogle der kan anbefale et sted med longe/kørerreb og longegjord til fornuftig penge og rimelig kvalitet ? Er der nogle som kender til, at der bliver holdt kurser i det ? Kan I anbefale en god bog/teori på nettet ? Min berider kørertræner nogle gange med hestene, hvis hun har et specifikt problem, så jeg kan nok lokke hende til at hjælpe mig også  Jeg tror både hesten og jeg vil synes det er "sjovere" med kørelinier, end med tullegåtur. mvh Charlotte
Svar: Det er egentlig bare at gøre det.  Jeg træner i køreliner/longen i lange liner så jeg både har en line på udvendige side og indvendige side af hesten. Jeg får meget mere ud af det end at longere med en longe. Når jeg gør det første gang med en urutineret hest starter jeg bare med at smide longegjorden på hesten og evt kapsun eller trense. Så sætter du et longetorv på ene side, igennem ringen øverst og op til din hånd og det samme på den anden side. Jeg har altid en longepisk med. Så starter du egentlig med kun at bruge den indvendige line, præcist som hvis det var alm. longering du skulle til at lave. Når hesten har fattet systemet, at du både kan lægge signaler i udvendige side og indvendige side og kan styres rundt, kan du nu begynde at gå mere og mere bag hesten og styre den. Det er faktisk slet ikke så svært igen  Jeg laver det stortset med alle de heste jeg træner, da man får et helt andet udbytte af arbejdet end i en alm. longeline. Mere smidiggjort hest, du kan skifte volten let og ubesværet, man kan lave slangegange, man kan også lære den sidebevægelser. Jeg laver det også meget med shetlandsponyen for at bygge muskler på hende. Jeg har også haft trænet det med en meget muskelfattig araber. En måneds træning og hesten var helt forandret og vendte rigtigt i kroppen.